En middelsstor (ca. 12 millimeter), spinkel, ganske flat, mørkbrun løpebille. Hodet er firkantet, noe bredere enn langt, med rundet utstående fasettøyne og framstrakte kjever. Antennene er omtrent halve kroppslengden, de innerste leddene ganske kraftige, de ytterste tynne. Pronotum er omtrent hjerteformet, lengre enn bredt. Dekkvingene er jevnbrede med fine punktstriper, litt forkortede slik at de ikke dekker det bakerste bakkroppsleddet. Beina er nokså lange og tynne.